Σε έκτακτη και μαζικότατη Γενική Συνέλευση, που έγινε σήμερα 8/9/2020, το σωματείο εργαζομένων ΑΤΤΙΚΟΥ νοσοκομείου αποφάσισε:

**1) 3ωρη συγκέντρωση διαμαρτυρίας όλου του νοσοκομείου στην πύλη την Παρασκευή 11/9, 7-10 πμ.**

**2) Πρόταση 24ωρης απεργίας προς όλα τα σωματεία εργαζομένων στα νοσοκομεία και τις ομοσπονδίες ΠΟΕΔΗΝ, ΟΕΝΓΕ στις 24 Σεπτεμβρίου, (ενδεικτική ημερομηνία - όχι όμως αργότερα από το τέλος Σεπτέμβρη, διότι ο χρόνος δεν περιμένει, συμβασιούχοι απολύονται τον Οκτώβρη).**

**3) Κλιμάκωση με καθημερινές κινητοποιήσει**ς **αν δεν ικανοποιηθούν τα αιτήματα μας.**

**4) Αποχή όλου του τμήματος από την εργασία, αν στο εξής δεν τηρηθούν στο ακέραιο τα υγειονομικά πρωτόκολλα με την ανεύρεση θετικού κρούσματος σε ασθενή ή συνάδελφο του συγκεκριμένου τμήματος.**

Διεκδικούμε εδώ και τώρα:

      Μονιμοποίηση όλων των συμβασιούχων, όλων των κατηγοριών, όλων των κλάδων και ειδικοτήτων της υγείας.

     Προσλήψεις μόνιμου προσωπικού για την κάλυψη όλων των κενών οργανικών θέσεων.

     Αύξηση των δαπανών για τη δημόσια υγεία (για test, υποδομές, προσλήψεις προσωπικού, ιατροτεχνολογικό εξοπλισμό).

     Επίταξη του ιδιωτικού τομέα για να καλυφτούν όλες οι υγειονομικές ανάγκες.

     Αυστηρή τήρηση των υγειονομικών πρωτόκολλων στους υγειονομικούς. Δεν είμαστε αναλώσιμοι.

     Ένταξη στα ΒΑΕ.

     Προστασία όλων των ευπαθών ομάδων. Κάτω τα χέρια από τις κανονικές άδειες μας.

**Η ΓΕΝΙΚΗ ΣΥΝΕΛΕΥΣΗ**